**Brug Børnenes Lystfisker Akademi i alle fag - arbejd tværfagligt!**

Eleverne har kun Natur og teknologi få timer om ugen, så hvis I vil bruge Børnenes Lystfisker Akademi´s undervisningstilbud optimalt, skal emnet I vælger at arbejde med indgå i så mange fag som muligt, og kunne bruges både før og efter I har deltaget i et af Børnenes Lystfiskerakademi´s mange naturfaglige forløb.

Det tværfaglige arbejde kan være med til at motivere eleverne i den daglige undervisning, da de efter et besøg på naturcenteret, har fået en masse gode oplevelser og har mange gode billeder på nethinden. Disse oplevelser og billeder kan sagtens indgå i mange andre fag end bare N/T og på den måde skabe en rød tråd i den daglige undervisning.

Et tværfagligt forløb på tværs af årgangen er den optimale måde at arbejdet med emnet på. Her kan lærerne hjælpe og inspirere hinanden. Nedenfor har vi skrevet en række idéer op. I er er også meget velkommen til at kontakte os for flere idéer på info@blfa.dk.

* Dansk: Arbejd med faglig læsning, skrivning, læs fakta bøger, arbejde med fokusord, læse vejledende tekster om besøget, skrive logbog. Igen er det vigtig at arbejde med besøget både før og jeres forløb med Børnenes Lystfisker Akademi.
* Matematik: Arbejd med tal og regnestrategier, når I kommer hjem fra Naturcenteret- der indgår altid tal i vores undervisning. Statistik og diagrammer, er oplagt emner at inddrage
* Idræt: I opvarmning til idræt: tag udgangspunkt i dyrenes bevægelsesmønstre, vindens styrke (at løbe hurtig eller langsomt), fødekædestratego med strandens dyr eller stafetleg med fokus på sten.

Billedkunst: Arbejd med tegning og grafik ud fra elevernes oplevelser sammen med Børnenes Lystfisker Akademi. Lav flotte fakta hjul, lav farve af tang, tryk med muslinger, fjer eller tang. Udarbejd Iagttagelsestegninger af forskellige dyr – mulighederne er mange.

God fornøjelse

Børnenes Lystfisker Akademi